
R E F E R A T   DE   A P R O B A R E
privind aprobarea  vânzării unui apartament din fondul
locativ de stat  actualului  chiriaş, doamna TUDOSE MILUȚA



	Doamna Tudose Miluța  deține cu chirie o locuință din fondul locativ de stat din anul 1983. Locuința   este situată  în municipiul Brad, strada Aleea Patriei, bloc 60, scara 1, etaj 2, apartament 12  din municipiul Brad, județul Hunedoara.
	Prin cererea înregistrată la Primăria Municipiului Brad sub nr. 27.749/17.05.2021,  doamna Tudose Miluța  a solicitat  cumpărarea cu plata în rate, pe o perioadă de 3 ani (12 luni), a locuinței deținute în baza Contractului de închiriere  nr. 11.290/06.09.2011. 
	Din documentaţia prezentată rezultă faptul că actuala chiriaşă nu are datorii faţă de Asociaţia de proprietari  din care face parte şi nici restanţe la chirie.
În vederea stabilirii  valorii de piaţă a apartamentului nr. 12 din blocul 60, scara 1, etaj 2, strada Aleea Patriei, din municipiul Brad, județul Hunedoara, s-a comandat întocmirea unui  Raport de evaluare privind  opinarea valorii de piaţă.
	Prin raportul de evaluare nr. 72D/19.05.2020, întocmit de către  S.C. DOREVAL S.R.L. DEVA – membru  A.N.E.V.A.R.,  prin expert evaluator Varga Dorel, înregistrat la Primăria Municipiului Brad sub nr. 28.870/26.05.2021,  s-a opinat prin metoda comparațiilor de piață,  prețul de 33.754 lei (nu conține TVA),  adică 6.851 euro, curs BNR la data evaluării, respectiv data de  18.05.2021 : 1 euro = 4,9268 lei. 
Vânzarea se face de către Municipiul Brad, în calitate de proprietar, actul de vânzare – cumpărare urmând să fie încheiat în formă autentică și să fie semnat în numele și pentru Municipiul Brad de către Primarul Municipiului Brad.
Prețul de vânzare al imobilului se va plăti de către cumpărător în rate egale de câte 660,00 lei pe lună, cu ultima rată de 654,00 lei,  pe o perioadă de 3 ani.
Pentru neplata la termenul scadent a tranșelor, cumpărătorul datorează majorări de întârziere la nivelul celor prevăzute pentru neplata la termen a obligațiilor fiscale.
În cazul neachitării consecutive a 6 (șase) rate lunare, contractul de vânzare – cumpărare se consideră reziliat de drept, fără a mai fi necesară punerea în întârziere și fără altă formalitate, urmând ca părțile să revină la situația anterioară vânzării, cu obligația în sarcina cumpărătorului de a achita dobânzile și majorările de întârziere la zi.
Toate cheltuielile ocazionate de urmărirea debitorului în caz de neplată la data scadentă, vor fi suportate de către cumpărător.
Până la achitarea integrală  a prețului contractului de vânzare – cumpărare, se instituie ipotecă asupra locuinței, cu obligația înscrierii acesteia în Cartea Funciară.
Contravaloarea raportului de evaluare, precum și cheltuielile legate de perfectarea actelor de vânzare – cumpărare în formă autentică se suportă  de  către cumpărător, cheltuielile legate de înscrierea ipotecii urmând a fi suportate de către vânzător.
În contextul celor de mai sus, am inițiat prezentul proiect de hotărâre prin care am propus spre  aprobare vânzarea, cu plata în rate, a apartamentului nr. 12 din blocul 60, scara 1, etaj 2, de pe strada Aleea Patriei, din municipiul Brad, județul Hunedoara, doamnei Tudose Miluța, la preţul de 33.754 lei, respectiv 6.851 euro (curs BNR la data evaluării, respectiv la data de 18.05.2021;  1euro = 4,9268 lei). 
	Invoc în susţinerea propunerii mele prevederile art. 5 alin.2 din  Decretul Lege nr. 61/1990 privind vânzarea de locuinţe construite din fondurile statului către populaţie, cu modificările şi completările ulterioare şi ale art. 1 alin. 1 şi art. 16 din  Legea nr. 85/1992 privind vânzarea de locuinţe şi spaţii cu altă destinaţie, construite din fondurile Statului  şi din fondurile unităţilor economice sau bugetare de stat, republicată, cu modificările şi completările ulterioare.

